**Prilog 7.b Obrazloženje posebnog dijela financijskog plana**

**NAZIV PRORAČUNSKOG KORISNIKA:**

**ŽUPANIJSKO DRŽAVNO ODVJETNIŠTVO U PULI-POLA**

RAZDJEL: 109

GLAVA: 75

RKDP: 3646

MATIČNI BROJ: 3204154

OIB: 93993757343

**OBRAZLOŽENJE POSEBNOG DIJELA FINANCIJSKOG PLANA**

**ZA RAZDOBLJE 2023. - 2025.GODINE**

**1. U V O D**

Županijsko državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona.

Državno odvjetništvo obavlja svoje ovlasti na osnovu Ustava, zakona, međunarodnih ugovora, koji su dio pravnog poretka Republike Hrvatske i drugih propisa koji su donijeti sukladno Ustavu, međunarodnim ugovorima i zakonima Republike Hrvatske.

Sredstva za rad državnog odvjetništva osiguravaju se državnim proračunom Republike Hrvatske. Sredstva se osiguravaju u visini koja će osigurati redovito obavljanje svih poslova u državnom odvjetništvu.

Županijsko državno odvjetništvo u Puli-Pola proračunski je korisnik državnog proračuna u nadležnosti Ministarstva pravosuđa i uprave tako da prihode i primitke čine prihodi iz državnog proračuna za financiranje redovne djelatnosti i vlastiti prihodi od pruženih usluga (usluge fotokopiranja i troškova tehničkog snimanja i prepisivanja zvučnih snimki) unutar redovne djelatnosti, planirana za uredski materijal (3221-VP), te prihodi od zakupa prostora za postavljanje samoposlužnih aparata, planirane za usluge tekućeg i investicijskog održavanja (3232-VP), a u manjem dijelu na energiju (3223-VP).

**2. OBRAZLOŽENJE AKTIVNOSTI**

Prilikom donošenja planova za razdoblje 2024. do 2026.g. koristili su se podaci koji se odnose na rashode nastale u prvih devet mjeseci 2023.g.,planove koje ovo državno odvjetništvo ima za naredna planska razdoblja, te Uputa i limita Ministarstva pravosuđa i uprave od 12.listopada 2023. godine., te novih limita prema mail-u od 27.12.2023*.- Financijski plan za 2024. godinu s projekcijama za 2025. i 2026. godinu*

Sukladno odluci Ministarstva pravosuđa iz 2016., troškove koji se odnose na zgradu u Puli - Pola, Rovinjska 2a, a koji obuhvaćaju režijske troškove za zgradu, troškove tekućeg održavanja i troškove upravljanja zgradom, treba planirati i plaćati Županijsko državno odvjetništvo u Puli – Pola za sva tri pravosudna tijela koja koriste taj prostor (Županijsko državno odvjetništvo u Puli – Pola, Općinsko državno odvjetništvo u Puli – Pola, zemljišno knjižni odjel Općinskog suda u Puli – Pola).

**PRIHODI I PRIMICI**

**2.1. Prihodi i primici**

Županijsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske, a u malom dijelu planira se ostvariti prihod s osnove usluge fotokopiranja i troškova tehničkog snimanja i prepisivanja zvučnih snimki – planirano 500,00 eura. Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda.

Prihodi od zakupa prostora za postavljanje samposlužnih aparata, plairano 1.300,00 eura – Ostvareni vlastiti prihodi utrošiti će se za usluge tekućeg i investicijskog održavanja (3232-VP), i u manjem dijelu kroz Energiju (3223-VP).

**RASHODI I IZDACI**

Uputom za izradu prijedloga financijskih planova proračunskih korisnika u Državnom proračunu za 2025-2026. Ministarstva pravosuđa i uprave, a sukladno dostavljenoj Uputi Ministarstva financija za izradu prijedloga Državnog proračuna Republike Hrvatske, dana je uputa za planiranje potrebnih sredstava za rashode za zaposlene te materijalne i financijske rashode poslovanja i određeni limit ukupnih rashoda za naredno trogodišnje razdoblje 2025.- 2026. te se u nastavku obrazlažu planirani rashodi.

**2.2. Rashodi za zaposlene (31)**

Plan za rashode za zaposlene koji se odnose na plaće i doprinose poslodavca za plaće za 2024.g., napravljen je po Uputama dobivenih od nadležnog Ministarstva, tj. sukladno stvarnim potrebama.

Prilikom donošenja planova za razdoblje 2024. do 2026.g. koristili su se podaci koji se odnose na rashode nastali u prvih 9 mjeseci 2023.g., planove koje ovo odvjetništvo ima za naredna planska razdoblja.

Rashodi za zaposlene (31-plaće i doprinosi) planirani su temeljem stvarnih potreba uz trenutno važeće osnovice za plaće, za dužnosnike, službenike i namještenike.

U Županijskom državnom odvjetništvu u Puli-Pola do 30.rujna 2023. bilo je zaposleno 9 dužnosnika, 16 službenika i 3 namještenika.

Prema navedenom, izračun je napravljen na bazi 9 dužnosnika, 16 službenika i 3 namještenika, uz napomenu da se očekuje povećanje broja službeničkih mjesta, koja su predviđena sistematizacijom, ali nisu popunjena. Naime, za popunjavanje navedenih radnih mjesta na neodređeno vrijeme postoji realna potreba zbog višegodišnjeg problema kadrovske nedostatnosti, što je uzrok permanentne preopterećenosti zaposlenih službenika.

Kod rashoda za zaposlene potrebno je napomenuti da na temelju Zakona o izmjenama i dopunama Zakona o državnom odvjetništvu (NN116/2010) u članku 50. određeno da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem **–Beneficirani staž** - na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome na godišnjoj razini predviđena je isplata za po jednog zamjenika kao i zatezne kamate za beneficirani staž za dužnosnika koji je radio u istrazi od 2011. do 2018. godine.

**Ostali rashodi za zaposlene** - Službenici i namještenici prema KU imaju pravo na isplatu regresa, božićnice, dara djeci za sv. Nikolu, jubilarne nagrade, otpremnine i pomoći te je za razdoblje financijskog plana za 2024. - 2026. godinu planirano po 20.000,00 € za svaku godinu.

Navedena brojka predstavlja bazu za izračun regresa i božićnica, dok su ostali rashodi - jubilarne nagrade, otpremnine, darovi za djecu, pomoći i ostali materijalni rashodi izračunati prema postojećoj strukturi službenika i namještenika.

Dakle, najveći dio ukupno planiranih rashoda za razdoblje 2024.-2026. godine odnosi se na rashode za zaposlene, što je posljedica povećanja osnovice za plaće, kao i povećanja zaposlenih dužnosnika i službenika.

**2.3. Materijalni rashodi (32 i 34)**

Materijalni i financijski rashodi (32 i 34) u 2024. godini planirani su prikazanim iznosima na temelju podataka o ostvarenim rashodima u 2023.godini,odnosno tekućem razdoblju 2023.g., te na planiranim potrebama i predviđenim kretanjima troškova koji su vezani uz funkciju i poslovanje Županijskog državnog odvjetništva u Puli – Pola uz pridržavanje zadanih limita za ovo državno odvjetništvo.

2024. godinu planirana sredstva u ukupnom iznosu od 358.713,00 eura

2025. godinu planirana sredstva u ukupnom iznosu od 357.646,00 eura

2026. godinu planirana sredstva u ukupnom iznosu od 362.600,00 eura

Povećanje cijena energenata na tržištu (struja, plin, gorivo i drugo) u znatnoj mjeri utječe na materijalni rashod na poziciji Energije - 3223, te je prema plaćenim računima (1.- 9. mjesec 2023.) učinjen i plan za naredne godine,s napomenom da nije poznato hoće li Vlada RH i dalje imati na snazi pakete ublažavanje rasta cijena,zaštita od inflacije i posebne potpore i poticaje.

Poštanske usluge - 3231**,** telekomunikacijske usluge, zakupnine (multifunkcionalni uređaji) temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu, pri čemu na uvjete okvirnog sporazuma ŽDO Pula-Pola nema nikakvog utjecaja. S obzirom na navedeno, u mjeri u kojoj je procijenjeno potrebnim (prema detaljnim izračunima), povećani su rashodi po ovoj stavci.

Pored navedenog, evidentno je i povećanje cijena uredskog materijala (osobito fotokopirnog papira, kojemu se udvostručila cijena), pa je neophodno materijalne rashode iskazati realno, odnosno povećati iznose u odnosu na prethodne godine.

Tekuće održavanje - 3232 **–** planirana su sredstva za održavanje građevinskih objekata, održavanje postrojenja i opreme kao i prijevoznih sredstva (servis službenih automobila). Neka od održavanja obavljaju se na mjesečnoj razini dok se neka pojave kroz godinu, te je kroz tekuće i investicijsko održavanje planirano za naredno trogodišnje razdoblje za svaku godinu po 25.000,00 €

Intelektualne usluge - 3237- ŽDO Pula-Pola, kada se uzima prosjek posljednjih tri godine, rashode za intelektualne usluge (odvjetnici, javni bilježnici, vještaci, tumači i dr.) bilježi u iznosu od oko 175.000,00 €. Rashodi za intelektualne usluge predstavljaju značajni dio rashoda koji imaju tendenciju rasta. Napominje se da ŽDO Pula-Pola brižljivo prati rashode za intelektualne usluge, međutim ovi rashodi ovise o stvarnim potrebama u pojedinim kaznenim, građanskim i upravnim predmetima.

**RASHODI ZA NABAVU PROIZVEDENE DUGOTRAJNE IMOVINE**

**Rashodi za nabavu nefinancijske imovine**

Županijsko državno odvjetništvo u Puli-Pola financira dva leasinga, svaki s rokom otplate od 60 mjeseci:

-ugovor 78665/22 o financijskom leasingu s UniCredit leasing Croatia d.o.o. za vozilo od 21.01.2022. – ukupno 21.210,00 eura

-ugovor 244355/22 o financijskom leasingu s UniCredit leasing Croatia d.o.o. za vozilo od 11.07.2022. – ukupno 15.355,00 eura.

-Godišnji izdaci prema otplatnom planu iznose 7.300 € u 2024.godini, 7.565,00 € u 2025.godini, 8.000,00 € u 2026. godini.

Uredska oprema I namještaj – 13.800,00 € sredstva za uredski namještaj i komunikaciju opremu za potrebe prostorija odvjetništva odnosno za zamjenu dotrajalog uredskog namještaja i opreme za razdoblje od 2024.-2026.

Dodatna ulaganja na građevinskim objektima

Planirana su i sredstva za ulaganja za 2024. godinu u iznosu od 55.000,00 €

Saniranje i uređenje prostora arhive u Puli-Pola.ŽDO i ODO Pula-Pola koriste poslovni prostor od 362 m2, te su uspjeli sanirati dio prostorija koji je bio u izrazito derutnom stanju. Međutim, zidovi najveće prostorije, u kojoj je nekad bio disco, u potpunosti su obloženi tekstilnom oblogom („tapisonom“), a strop je u potpunosti prekriven instalacijom od nedefiniranog materijala (plastika?), s mnoštvom rasvjetnih tijela. Iz sigurnosnih razloga, zbog opasnosti od zapaljenja i/ili strujnog udara, tu najveću prostoriju nije moguće koristiti za potrebe arhive. Drvene grilje su u izrazito lošem stanju i postoji opasnost od pada na prolaznike. Na vanjskom dijelu zgrade nalazi se više nefunkcionalnih jedinica klima uređaja i metalnih nosača tendi, koji su stare, slabo pričvršćenei, ruzinave i predstavljaju opasnost za prolaznike te ih je nužno ukloniti. S obzirom da je čitav prostor od 362 m2 dobiven na korištenje, a iz objektivnih razloga ne može se u potpunosti koristiti, iako se o cijelom prostoru vodi briga, plaća komunalna naknada i pričuva, potrebno je prostor sanirati u cilju njegovog adekvatnog korištenja. Kako se prostor nalazi u suterenu, zbog sigurnosnih razloga potrebna je nabava i montaža željeznih rešetki na prozore.

Na svim ostalim pozicijama materijalnih i financijskih rashoda, sredstva za trogodišnje razdoblje planirana su po uputama i limitima, a vodeći se realnim potrebama i rashodima nastalim u prvih devet mjeseci 2023 g., uključujući i predviđajući fluktuacije koje se dešavaju na tržištu (cijene roba i usluga)

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje dužnosnika te je za razdoblje financijskog plana 2023.-2025. planirano za svaku godinu po 500,00 eura, te prihodi od zakupa prostora za postavljanje samoposlužnih aparata u iznosu od 1.300,00 eura. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2023.- 2025. planirana unutar redovne aktivnosti Općinskog državnog odvjetništva u Puli kao proračunskog korisnika.

ŽUPANIJSKI DRŽAVNI ODVJETNIK

Eddy Putigna